Document ID: 31995D0555

KOMISSION PÄÄTÖS,
tehty 20 päivänä joulukuuta 1995,
otsonikerrosta heikentävistä aineista annetun neuvoston asetuksen (EY) N:o 3093/94 mukaisesti välttämättömiin käyttötarkoituksiin yhteisössä sallittujen valvottavien aineiden määrien jakamisesta (95/555/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94 (1) ja erityisesti sen 3, 4 ja 7 artiklan,
sekä katsoo, että
otsonikerrosta koskevan huolestuneisuuden vuoksi komissio on päättänyt tietyistä valvottavista aineista luopumisesta Montrealin pöytäkirjassa määrättyä aikaisemmin eli 1 päivästä tammikuuta 1995,
asetuksen (EY) N:o 3093/94 3 artiklan 1, 2, 3, 4, 5 ja 7 kohdassa säädetään, että komissio määrittää vuosittain ne välttämättömät käyttötarkoitukset, jotka voidaan sallia yhteisössä, ja ne valvottavien aineiden määrät, jotka voidaan tuottaa, saattaa markkinoille tai käyttää näihin tarkoituksiin,
tällaisista välttämättömistä käyttötarkoituksista on päätettävä edellä mainitun asetuksen 3 artiklan 1 kohdan ja 4 artiklan 1 kohdan mukaisesti kloorifluorihiilivetyjen osalta, 3 artiklan 2 kohdan ja 4 artiklan 2 kohdan mukaisesti muiden täysin halogenoitujen kloorifluorihiilivetyjen osalta, 3 artiklan 3 kohdan ja 4 artiklan 3 kohdan mukaisesti halonien osalta, 3 artiklan 4 kohdan ja 4 artiklan 4 kohdan mukaisesti hiilitetrakloridin osalta, 3 artiklan 5 kohdan ja 4 artiklan 5 kohdan mukaisesti 1,1,1-trikloorietaanin osalta ja 3 artiklan 7 kohdan ja 4 artiklan 7 kohdan mukaisesti HBFC-yhdisteiden osalta,
välttämättömien käyttötarkoitusten määrittämisessä käytetyt perusteet ovat Montrealin pöytäkirjan osapuolten päätöksen IV/25 mukaiset ja seuraavat:
a) valvottavien aineiden käyttöä olisi pidettävä "välttämättömänä" ainoastaan, jos
i) se on tarpeen terveyden tai turvallisuuden vuoksi tai erittäin tärkeää yhteiskunnan toiminnalle (henkiset ja kulttuurinäkökohdat mukaan lukien); ja
ii) ei ole korvaavia aineita tai vaihtoehtoisia ratkaisuja, jotka olisivat teknisesti ja taloudellisesti toteutettavissa sekä ympäristön ja terveyden kannalta hyväksyttäviä;
b) valvottavien aineiden mahdollinen tuotanto ja kulutus välttämättömiin käyttötarkoituksiin sallitaan ainoastaan, jos
i) on toteutettu kaikki taloudellisesti mahdolliset toimenpiteet valvottavan aineen välttämättömän käytön ja siitä aiheutuvien päästöjen vähentämiseksi;
ii) valvottavaa ainetta ei ole saatavilla riittävää määrää ja laatua nykyisissä uusien tai kierrätettyjen valvottavien aineiden varastoissa, ottaen huomioon kehitysmaiden valvottavien aineiden tarpeet.
Montrealin pöytäkirjan osapuolten päätöksessä VI/9 sallitaan sellainen tuotannon tai kulutuksen taso, joka on tarpeen valvotun aineen välttämättömään käyttöön i) astman ja kroonisten obstruktiivisten keuhkosairauksien hoidossa käytettäviin inhalaattoriannostelupumppuihin ja ii) tämän päätöksen liitteessä I mainittuun laboratorio- ja analyysikäyttöön,
mainittu päätös VI/9 sitoo osapuolia pyrkimään käytön ja päästöjen vähentämiseen; inhalaattoriannostelupumppujen osalta tällä tarkoitetaan hoitomuodoista tiedottamista lääkäreille ja potilaille ja todellisia toimia kansallisen lainsäädännön kanssa yhdenmukaisesta laitteiden uudelleenkäytöstä ja testauksesta johtuvien päästöjen poistamiseksi tai talteen ottamiseksi,
saatuaan joukon hakemuksia jäsenvaltioilta komissio on julkaissut päätöksen 95/324/EY (2), jossa hyväksytään välttämättömiksi käyttötarkoituksiksi inhalaattoriannostelupumput astman ja muiden kroonisten obstruktiivisten keuhkosairauksien hoidossa ja laboratoriokäyttö ja jossa määrätään yhteisössä jäsenvaltioille sallittavat määrät vuodeksi 1996 Montrealin pöytäkirjan osapuolten päätösten IV/25 ja VI/9 mukaisesti,
komission päätöksessä 95/324/EY määritellyn välttämättömän laboratoriokäytön tarpeiden tyydyttämiseksi tarpeellisten 1,1,1-trikloorietaanimäärien lisäämiseksi komissio nimeää toimittajat, jotka voivat toimittaa valvottuja aineita tähän käyttötarkoitukseen,
päätöksellä 95/324/EY vahvistettu 1,1,1-trikloorietaanin määrä on riittämätön laboratorio- ja analyysitoimintaan tarkoitettuihin välttämättömiin käyttötarkoituksiin tarvittavan määrän tyydyttämiseksi,
komissio on julkaissut ilmoituksen välttämättömiin käyttötarkoituksiin vuonna 1996 sallittujen valvottavien aineiden käyttäjille Euroopan yhteisössä (3) asetuksen (EY) N:o 3093/94 mukaisesti ja on saanut asiaa koskevia hakemuksia välttämättömiin käyttötarkoituksiin tarkoitettujen valvottavien aineiden määristä vuonna 1996,
Montrealin pöytäkirjassa määrättyjen välttämättömiä käyttötarkoituksia koskevien poikkeuksien vahvistamis- ja valvontamenettelyjen osalta osapuolet ovat velvollisia nimeämään ne käyttäjät, joille välttämättömät käyttötarkoitukset sallitaan vuonna 1996,
komissio on antanut nimetyille käyttäjille luvan edellä mainitun asetuksen 3, 4 ja 7 artiklan ja asetuksen (EY) N:o 3093/94 16 artiklassa määrätyn menettelyn mukaisesti,
tuottaja voi saada luvan sen jäsenvaltion toimivaltaiselta viranomaiselta, jossa kyseistä tuotetta tuotetaan, tuottaa valvottuja aineita nimettyjen käyttäjien esittämien luvanvaraisten pyyntöjen täyttämiseksi; kyseisen jäsenvaltion toimivaltainen viranomainen toimittaa komissiolle ajoissa ilmoituksen annetuista luvista,
mainitun päätöksen 16 artiklassa määrätään menettelystä, jonka mukaisesti asetuksen täytäntöönpanoa koskevat päätökset tehdään,
tässä päätöksessä määrätyt toimenpiteet ovat yhdenmukaiset asetuksen (EY) N:o 3093/94 16 artiklassa tarkoitetun komitean lausunnon kanssa, ja
liitteessä II esitetään luettelo välttämättömistä käyttötarkoituksista ja valvottujen aineiden määristä teollisten tuottajien ja käyttäjien tiedoksi,
ON TEHNYT TÄMÄN PÄÄTÖKSEN:
1 artikla
Liitteessä I luetellaan yritykset, jotka voivat hyötyä välttämättömistä käyttötarkoituksista omaan lukuunsa tai jotka voivat luovuttaa vapaaseen vaihdantaan valvottuja aineita välttämättömiin käyttötarkoituksiin myönnettyjen poikkeuksien perusteella laboratoriokäytön osalta.
2 artikla
Sen lisäksi, mitä päätöksen 95/324/EY 1 artiklan 1 kohdassa säädetään, välttämättömiin käyttötarkoituksiin laboratorikäytössä sallitun 1,1,1-trikloorietaanin määrää on lisätty 300 tonnilla.
3 artikla
Välttämättömiin käyttötarkoituksiin sallittujen määrien jako on esitetty liitteessä II.
4 artikla
Tämä päätös on osoitettu liitteessä I mainituille yrityksille.
5 artikla
Tätä päätöstä sovelletaan 1 päivästä tammikuuta 1996 31 päivään joulukuuta 1996.
Tehty Brysselissä 20 päivänä joulukuuta 1995.

Labels: 0
1
5
20